techiaith/cofnodycynulliad_en-cy huggingface dataset:
English: Thank you. Just to go, really quickly, back to what you touched on in terms of digital exclusion, during the pandemic, of course, the use of virtual tools increased and also phone calls were held to replace face-to-face interaction. So, what are the challenges and benefits of increased use of online spaces for health providers in supporting people with mental health needs, especially students in higher education? I'd be interested to hear from some of the health boards on this topic also.
Welsh: Diolch. Jest i fynd nôl yn gyflym at yr hyn wnaethoch chi gyffwrdd arno o ran cael eich cau allan yn ddigidol, yn ystod y pandemig, wrth gwrs, fe gynyddodd y defnydd o offer rhithwir a galwadau ffôn hefyd i gymryd lle rhyngweithio wyneb yn wyneb. Felly beth yw heriau a manteision defnydd cynyddol o fannau ar-lein ar gyfer darparwyr iechyd i gefnogi pobl ag anghenion iechyd meddwl, yn enwedig myfyrwyr ym maes addysg uwch? Byddai diddordeb gen i mewn clywed gan rai o'r byrddau iechyd ar y pwynt yma hefyd.
English: Thank you. I wanted to just talk about the factors that influence student mental health. Clearly, we have discussed a number of them already. What I would like to know is your views on what the major factors are in terms of the impact on student mental health specifically. To what extent are they related to societal or environmental factors, for example the cost-of-living crisis, or the pandemic, as we've talked about that too? To what extent are they linked to academic and social pressures within the universities, such as exams, assessments and so on? I just wanted that general picture initially, please.
Welsh: Diolch. Dwi eisiau trafod tipyn bach ynglŷn â'r ffactorau sydd yn dylanwadu ar iechyd meddwl myfyrwyr. Yn amlwg, rŷn ni wedi trafod nifer ohonyn nhw'n barod. Beth hoffwn i wybod yw eich barn chi am beth yw'r prif ffactorau sy'n cael yr effaith fwyaf ar iechyd meddwl myfyrwyr yn benodol, ac i ba raddau maen nhw'n gysylltiedig â ffactorau cymdeithasol, amgylcheddol, er enghraifft yr argyfwng costau byw, neu, rŷn ni wedi sôn tipyn bach am y pandemig, ac i ba raddau maen nhw'n gysylltiedig â phwysau academaidd a chymdeithasol o fewn y brifysgol - arholiadau, asesiadau ac yn y blaen. Felly, roeddwn i eisiau darlun cyffredinol i ddechrau am hynny gennych chi.
English: Speaking about the pandemic, Dr Dienes, your research has looked at the impact of stress on mental and physical health. Are there any lessons that we can learn from the pandemic that would now be relevant in terms of alleviating the stress caused by the cost-of-living pressures?
Welsh: Yn sôn am y pandemig, mae eich ymchwil chi, Dr Dienes, yn ystyried effaith straen ar iechyd meddwl ac iechyd corfforol. Oes yna wersi y gallwn ni eu dysgu o'r pandemig a fyddai'n berthnasol nawr o ran lleddfu'r straen sy'n cael ei achosi gan yr argyfwng costau byw, er enghraifft?
English: The Royal College of Psychiatrists noted in evidence that there had been an increased use of these new virtual tools with regard to engagement and that the use of those tools had been accelerated, perhaps, during the pandemic in education and healthcare settings. So, what are your views on the challenges and benefits of increasing the use of online spaces, particularly with regard to students' mental health?
Welsh: Gwnaeth Coleg Brenhinol y Seiciatryddion nodi yn y dystiolaeth i ni fod defnydd cynyddol o offer rhithwir - y mathau newydd yma o ymgysylltu sydd wedi dod drwy'r pandemig, neu efallai wedi cael eu cyflymu yn sgil y pandemig - mewn lleoliadau addysg a gofal iechyd. Beth yn eich barn chi yw'r manteision o gynyddu'r defnydd o leoedd ar-lein, yn enwedig o ran, wrth gwrs, iechyd meddwl myfyrwyr?
English: Just very briefly, if I may, Chair, in terms of thinking about the university setting specifically, Dr Forty, I believe, in your evidence to us, you talked a little bit about a concern with regards to the staff-to-student ratios and that those had changed in higher education and, therefore, there may be pressure on people's time. We know that the workforce at universities is under all kinds of stress as well, and you've talked about that a little bit this morning too - that pastoral care, time to train correctly, is under pressure too. Do you have any further comments on this?
Welsh: Jest yn gyflym, os caf i, Gadeirydd, o ran meddwl am y lleoliad prifysgol, fe wnaethoch chi, Dr Forty, dwi'n meddwl, yn y dystiolaeth i ni, sôn tipyn bach am ryw fath o bryder o ran y cymarebau staff a myfyrwyr, a bod y rheini wedi dirywio mewn addysg uwch, felly bod efallai pwysau ar yr amser sydd gan bobl. Rŷn ni'n gwybod bod gweithluoedd mewn prifysgolion o dan straen o bob math hefyd, a rŷch chi wedi sôn am hynny tipyn bach hefyd bore yma - bod gofal bugeiliol, amser i hyfforddi yn gywir, dan bwysau. A oes gyda chi unrhyw sylwadau pellach ar hyn?
English: Thank you, Chair. We've discussed these things a little already, the fact that the cost-of-living pressures are likely to affect students in higher education. We know that they're not eligible, for example, for a number of the support packages that have been announced as they are means-tested and depend on your eligibility for benefits. So, in your opinion, what measures could the Welsh Government and education providers take to provide students with the best support when they're facing these financial pressures? We know there's a connection that we've already talked about between that and mental health problems.
Welsh: Diolch, Cadeirydd. Rŷm ni wedi eu trafod nhw ychydig yn barod, y ffaith bod pwysau costau byw yn debygol o effeithio'n arbennig ar fyfyrwyr mewn addysg uwch. Rŷm ni'n gwybod dydyn nhw ddim yn gymwys, er enghraifft, am nifer o'r pecynnau cymorth sydd wedi dod mas oherwydd eu bod nhw'n dibynnu ar brofion modd a chymhwysedd ar gyfer budd-daliadau. Felly, yn eich barn chi, pa fesurau allai Llywodraeth Cymru a darparwyr addysg eu cymryd i roi'r cymorth gorau i fyfyrwyr sy'n wynebu pwysau ariannol cynyddol? Ac rŷm ni'n gwybod, wrth gwrs, am y cysylltiad rŷch chi wedi sôn amdano fe - y cysylltiad rhwng hynny a phroblemau iechyd meddwl.
English: Thank you. And then, moving on to some of the more specific factors relating to - academic factors, for example, assessments, exams and so on, and you've spoken about them as pinch-points already. Are there any practical steps that higher education providers could provide in order to reduce that stress on people during those pinch-points that are perhaps related to education and the experience in university?
Welsh: Diolch. Ie. Wedyn, meddwl am rai o'r ffactorau mwy penodol sy'n ymwneud â - ffactorau academaidd, er enghraifft, arholiadau, asesiadau ac yn y blaen, a rŷch chi wedi sôn amdanyn nhw fel y pinch-points yn barod. Oes yna gamau ymarferol y dylai darparwyr addysg uwch eu cymryd i leihau y straen ar bobl yn ystod y pinch-points yma, sy'n ymwneud yn benodol, efallai, â'r addysg a'r profiad prifysgol?
English: Thank you. They were brilliant answers, so thank you very much. I just wanted to ask you very quickly also about the use of virtual tools to deliver pastoral support in universities and some NHS services also during the pandemic. What have you heard from service users and students about the challenges and benefits of an increased use of virtual spaces?
Welsh: Diolch. Atebion gwych - diolch yn fawr. Jest eisiau gofyn yn gyflym ynglŷn â'r defnydd o offer rhithwir i ddarparu cymorth bugeiliol mewn prifysgolion a rhai o'r gwasanaethau iechyd hefyd dros y pandemig. Beth ŷch chi wedi clywed gan ddefnyddwyr gwasanaethau myfyrwyr rhithwir, digidol ac efallai ffôn, am yr heriau a'r manteision o ddefnyddio mwy o fannau rhithwir fel hyn?
English: Thank you very much, and good morning. I just wanted to pick up on some comments that you made, Vicki Jones, regarding the relationship between the community dental service and the general service. You make it clear that there is additional pressure on community services because of the lack of capacity in the general service. Would you like to talk a little bit more about the situation? To what extent do you have to deal with patients, including emergency patients, because they cannot access the general service?
Welsh: Diolch yn fawr iawn, a bore da. Dwi eisiau pigo i fyny ar rai sylwadau a wnaethoch chi, Vicki Jones, ynglŷn â'r berthynas rhwng y gwasanaeth deintyddol cymunedol a'r gwasanaeth cyffredinol. Rydych chi'n ei gwneud hi'n glir bod yna bwysau ychwanegol ar wasanaethau cymunedol oherwydd y diffyg capasiti yn y gwasanaeth cyffredinol. Fuasech chi'n licio siarad mwy am y sefyllfa? I ba raddau ydych chi'n gorfod delio efo cleifion, yn cynnwys cleifion brys, oherwydd eu bod nhw'n methu â mynd i mewn i'r gwasanaeth cyffredinol?
English: Yes. Thank you very much for joining us this morning. We've heard the word 'preventative' used already. Can you explain what happens when there are delays in treatment, and can you describe to me the ideal preventative system, if you could, ignoring the current situation on the ground at the moment, perhaps?
Welsh: Ie. Diolch yn fawr iawn i chi am ddod atom ni i siarad efo ni bore yma. Rydyn ni wedi clywed y gair 'ataliol' - preventative - yn cael ei ddefnyddio'n barod. Allech chi egluro beth sy'n digwydd pan fo yna oedi mewn triniaeth, a disgrifio i fi y system ataliol ddelfrydol, os allwch chi, gan anwybyddu beth ydy'r sefyllfa go iawn ar y ddaear ar hyn o bryd?
English: Good afternoon and welcome to this afternoon's Plenary meeting. The first item this afternoon is questions to the Minister for Climate Change, and the first question is from James Evans.
Welsh: Prynhawn da a chroeso i'r Cyfarfod Llawn y prynhawn yma. Yr eitem gyntaf y prynhawn yma yw'r cwestiynau i'r Gweinidog Newid Hinsawdd, ac mae'r cwestiwn cyntaf gan James Evans.
English: Local accountability is intrinsic to governance of our national parks. Two thirds of members are selected by local authorities, guaranteeing accountability back to local people and communities. We are improving accountability and governance, including a support package for Brecon Beacons National Park and a new strategic, pan-Wales post focused on diversity and governance.
Welsh: Mae atebolrwydd lleol yn hanfodol i lywodraethiant ein parciau cenedlaethol. Mae dwy ran o dair o'r aelodau'n cael eu dewis gan awdurdodau lleol, gan warantu atebolrwydd i bobl a chymunedau lleol. Rydym yn gwella atebolrwydd a llywodraethiant, gan gynnwys pecyn cymorth ar gyfer Parc Cenedlaethol Bannau Brycheiniog a swydd strategol newydd ar gyfer Cymru gyfan sy'n canolbwyntio ar amrywiaeth a llywodraethiant.
English: Diolch, Minister. In our national parks, it is vital that local people feel that they are part of the decision-making process, and that the national parks actually stand up for them and that they have representation from that area. The Welsh Government appoints a number of people to national parks, but, unfortunately, some of those people aren't even from Wales. So, what I would like to see is a system where local people can feed into that appointments process to make sure that we have local people representing our national parks to make sure that our businesses and our communities feel that they are respected and listened to by our national parks in Wales. Diolch, Llywydd.
Welsh: Diolch, Weinidog. Yn ein parciau cenedlaethol, mae'n hanfodol fod pobl leol yn teimlo eu bod yn rhan o'r broses o wneud penderfyniadau, a bod y parciau cenedlaethol yn sefyll o'u plaid a bod ganddynt gynrychiolaeth o'r ardal honno. Mae Llywodraeth Cymru yn penodi nifer o bobl i barciau cenedlaethol, ond yn anffodus, nid yw rhai o'r bobl hynny'n dod o Gymru hyd yn oed. Felly, yr hyn yr hoffwn ei weld yw system lle gall pobl leol gyfrannu at y broses benodi honno i sicrhau bod gennym bobl leol yn cynrychioli ein parciau cenedlaethol er mwyn gwneud yn siŵr fod ein busnesau a'n cymunedau'n teimlo bod ein parciau cenedlaethol yng Nghymru yn gwrando arnynt ac yn eu parchu. Diolch, Lywydd.
English: I also believe that the views of local people are important. I more importantly believe that it is important to protect our national parks, areas of outstanding natural beauty and green belt - we all benefit from them. Does the Minister agree with me that it is important to protect these areas for future generations, as opposed to the Conservative leader in the Senedd, who said that development is okay, as long as the infrastructure is put in place, such as doctors' surgeries, schools and transport infrastructure?
Welsh: Credaf hefyd fod barn pobl leol yn bwysig. Yn bwysicach fyth, credaf ei bod yn bwysig diogelu ein parciau cenedlaethol, ardaloedd o harddwch naturiol eithriadol a'r llain las - mae pob un ohonom yn elwa ohonynt. A yw'r Gweinidog yn cytuno â mi ei bod yn hollbwysig gwarchod yr ardaloedd hyn ar gyfer cenedlaethau'r dyfodol, yn wahanol i arweinydd y Ceidwadwyr yn y Senedd, a ddywedodd fod datblygu yn iawn cyhyd â bod y seilwaith yn cael ei roi ar waith, megis meddygfeydd, ysgolion a seilwaith trafnidiaeth?
English: Well, I wholeheartedly agree with you, Mike. I really would like to stress that we have no intention of following the UK Government in considering opening up development near national parks in our areas of outstanding natural beauty or our sites of special scientific interest. 'Future Wales' and 'Planning Policy Wales' provide a comprehensive framework of protection for our national parks and AONBs for inappropriate development, and I, for one, am very determined that it stays that way.
Welsh: Wel, rwy'n cytuno'n llwyr â chi, Mike. Hoffwn bwysleisio nad oes gennym unrhyw fwriad i ddilyn Llywodraeth y DU o ran ystyried caniatáu mwy o ddatblygu ger ein parciau cenedlaethol yn ein hardaloedd o harddwch naturiol eithriadol neu ein safleoedd o ddiddordeb gwyddonol arbennig. Mae 'Cymru'r Dyfodol' a 'Polisi Cynllunio Cymru' yn darparu fframwaith cynhwysfawr o amddiffyniadau i'n parciau cenedlaethol a'n hardaloedd o harddwch naturiol eithriadol ar gyfer datblygiadau amhriodol ac rwyf fi, yn un, yn benderfynol iawn iddo aros felly.
English: Thank you. 'Llwybr Newydd', the Wales transport strategy, sets out our plans for an accessible, sustainable and efficient transport system not just in South Wales East, but across the nation.
Welsh: Diolch. Mae 'Llwybr Newydd', strategaeth drafnidiaeth Cymru, yn nodi ein cynlluniau ar gyfer system drafnidiaeth hygyrch, gynaliadwy ac effeithlon, nid yn unig yn Nwyrain De Cymru, ond ledled y wlad.
English: A frequent complaint during street surgeries is the state of the bus network. This service is a lifeline for so many people and is particularly the case in Blaenau Gwent, where car ownership is low and there is a higher proportion of older people than in many other constituencies. Unfortunately, if you wanted to travel by bus between Aberbeeg and Cwm - a 10-minute journey by car - it would take one hour and 44 minutes, as it goes the long way around. Can you give an indication of the roll-out of a new bus timetable and the budget it will have? Can you also consult with bus travellers in the communities where routes are operating so that the service is designed with them in mind?
Welsh: Cwyn gyffredin yn ystod cymorthfeydd stryd yw cyflwr y rhwydwaith bysiau. Mae'r gwasanaeth hwn yn achubiaeth i gynifer o bobl ac mae hynny'n arbennig o wir ym Mlaenau Gwent, lle mae perchnogaeth ceir yn isel a lle ceir cyfran uwch o bobl hŷn nag mewn llawer o etholaethau eraill. Yn anffodus, pe baech am deithio ar fws rhwng Aber-bîg a Chwm - taith 10 munud mewn car - byddai'n cymryd awr a 44 munud, gan ei fod yn mynd y ffordd hir o gwmpas. A wnewch chi roi syniad o'r broses o gyflwyno amserlen fysiau newydd ynghyd â'r gyllideb ar gyfer hynny? A wnewch chi hefyd ymgynghori â defnyddwyr bysiau yn y cymunedau lle mae llwybrau'n gweithredu fel bod y gwasanaeth yn cael ei gynllunio gyda hwy mewn cof?
English: Well, I'm passionate about the role the bus plays in the sustainable transport system. It's been a neglected part of the debate for far too long. We are dealing with the legacy of privatisation, which makes taking a strategic approach very difficult, because private companies can essentially run the services they wish, and we know, after the years of austerity, councils don't have the funds to provide services for social need. So, it needs a wholesale reform. We're consulting on our bus White Paper. We've had a lot of positive responses and we'll be publishing a summary of them shortly, and then we're planning to bring legislation to the Senedd next year, to set out a franchising system. And the purpose of that is to allow us to set out, with Transport for Wales and local authorities, what a network of routes looks like, to enable bus to be a viable option for most people. We know that about half of people never get on the bus, and, if we're going to hit our climate change targets, that has to change. So, we need them to be reliable, we need them to be frequent, we need them to be affordable. To do that requires a lot of plumbing to the system, and we are setting out on that journey. Unfortunately, it is not a quick journey, but we are, I think, heading in the right direction.
Welsh: Wel, rwy'n angerddol am y rôl y mae'r bws yn ei chwarae yn y system drafnidiaeth gynaliadwy. Mae wedi bod yn rhan o'r ddadl sydd wedi'i hesgeuluso ers yn rhy hir o lawer. Rydym yn ymdrin â gwaddol preifateiddio, sy'n ei gwneud yn anodd iawn mabwysiadu ymagwedd strategol, oherwydd yn y bôn, gall cwmnïau preifat gynnal y gwasanaethau y maent yn dymuno eu cynnal, a gwyddom, ar ôl blynyddoedd o gyni, nad oes gan gynghorau arian i ddarparu gwasanaethau ar gyfer angen cymdeithasol. Felly, mae angen diwygio'r peth yn gyfan gwbl. Rydym yn ymgynghori ar ein Papur Gwyn ar fysiau. Rydym wedi cael llawer o ymatebion cadarnhaol, a byddwn yn cyhoeddi crynodeb ohonynt cyn bo hir, ac yna rydym yn bwriadu cyflwyno deddfwriaeth gerbron y Senedd y flwyddyn nesaf, i bennu system fasnachfreinio. A phwrpas hynny yw caniatáu inni nodi, gyda Trafnidiaeth Cymru ac awdurdodau lleol, sut olwg sydd ar rwydwaith o lwybrau, i alluogi bysiau i fod yn opsiwn ymarferol i'r rhan fwyaf o bobl. Gwyddom nad yw oddeutu hanner ein pobl byth yn mynd ar y bws, ac os ydym am gyflawni ein targedau newid hinsawdd, mae'n rhaid i hynny newid. Felly, mae angen iddynt fod yn ddibynadwy, mae angen iddynt fod yn fynych, mae angen iddynt fod yn fforddiadwy. Er mwyn gwneud hynny, mae angen llawer o waith plymio ar y system, ac rydym yn cychwyn ar y daith honno. Yn anffodus, nid yw'n daith gyflym, ond credaf ein bod yn mynd i'r cyfeiriad cywir.
English: Deputy Minister, in June last year I asked the First Minister about the possibility of him introducing an all-Wales travel card, to allow people from all socioeconomic backgrounds and age groups to access public transport. The introduction of such a card would ensure more seamless travel for residents, commuters and students, as well as encouraging tourism, thereby driving improvements in public transport, by increasing passenger numbers and demand. In response, the First Minister said there was a great deal worth exploring in the idea, and he gave a commitment to exploring the possibility of a card, to improve transport connectivity all across Wales. However, Deputy Minister, when I tabled a written question asking for an update on plans, you replied on 11 October 2022, referring to various existing concessionary fare schemes and said you were exploring options for integrated ticketing with Transport for Wales. It sounds to me, Deputy Minister, that you are pouring cold water on the idea of an all-Wales travel card. So, please could you confirm what is your position on this, and do you in fact agree with the First Minister that this is a proposal worth exploring?
Welsh: Ddirprwy Weinidog, ym mis Mehefin y llynedd, gofynnais i'r Prif Weinidog am y posibilrwydd y byddai'n cyflwyno cerdyn teithio Cymru gyfan, i ganiatáu i bobl o bob cefndir economaidd-gymdeithasol a phob grŵp oedran gael mynediad at drafnidiaeth gyhoeddus. Byddai cyflwyno cerdyn o'r fath yn sicrhau teithio mwy di-dor i drigolion, cymudwyr, a myfyrwyr, yn ogystal ag annog twristiaeth, a thrwy hynny, yn ysgogi gwelliannau mewn trafnidiaeth gyhoeddus, drwy gynyddu nifer y teithwyr a'r galw. Mewn ymateb, dywedodd y Prif Weinidog fod llawer iawn yn werth ei archwilio yn y syniad, a rhoddodd ymrwymiad i archwilio'r posibilrwydd o gerdyn, i wella cysylltedd trafnidiaeth ledled Cymru. Fodd bynnag, Ddirprwy Weinidog, pan gyflwynais gwestiwn ysgrifenedig yn gofyn am y wybodaeth ddiweddaraf ar y cynlluniau, fe wnaethoch ateb ar 11 Hydref 2022, gan gyfeirio at amrywiol gynlluniau tocynnau teithio consesiynol sy'n bodoli eisoes a dweud eich bod yn archwilio opsiynau ar gyfer tocynnau integredig gyda Trafnidiaeth Cymru. Mae'n swnio'n debyg i mi, Ddirprwy Weinidog, fel pe baech yn arllwys dŵr oer ar y syniad o gerdyn teithio Cymru gyfan. Felly, a fyddech cystal â chadarnhau beth yw eich safbwynt ar hyn, ac a ydych chi wir yn cytuno â'r Prif Weinidog fod hwn yn gynnig sy'n werth ei archwilio?
English: Well, it's very much part of our thinking, but, as I've just explained, because we have a fragmented and privatised system, it is not as simple as it sounds, because different operators have different systems, we have no ability to compel them, because they are commercial companies. And the whole point of going to a franchise system across Wales, with standards for workers and for passengers, is to allow a greater commonality of services. And that includes an interchangeable bus, train and active travel ticket, which Transport for Wales are working on. But until we get that plumbing right, we're not able to do it. And I'm afraid this is a legacy of privatisation that we are living with today, and one we are working hard to overcome.
Welsh: Wel, rydym yn sicr yn meddwl amdano, ond fel rwyf newydd ei egluro, gan fod gennym system dameidiog sydd wedi'i phreifateiddio, nid yw mor syml ag y mae'n swnio, gan fod gan weithredwyr gwahanol systemau gwahanol, nid oes gennym allu i'w gorfodi, gan mai cwmnïau masnachol ydynt. A holl bwynt newid i system fasnachfraint ledled Cymru, gyda safonau ar gyfer gweithwyr a theithwyr, yw caniatáu mwy o gyffredinedd rhwng gwasanaethau. Ac mae hynny'n cynnwys tocyn bws, trên a theithio llesol cyfnewidiadwy, y mae Trafnidiaeth Cymru yn gweithio arno. Ond hyd nes y cawn y gwaith plymio hwnnw'n iawn, ni allwn wneud hynny. Ac mae arnaf ofn mai gwaddol preifateiddio yw'r sefyllfa yr ydym yn byw gyda hi heddiw, ac mae'n un yr ydym yn gweithio'n galed i'w goresgyn.